open-index/open-wikipedia-markdown huggingface dataset:
G-Eclipse

**g-Eclipse** er en integrert open-source programvareplattform basert på Eclipse for Grid brukere, operatører og utviklere.

Ved og bygge på Eclipse programvareutvidelse arkitektur, g-Eclipse utvider basis funksjonaliteten og visuelle grensesnitt fra Eclipse til å støtte spesifikke programvareutvidelser som tillater brukerne tilgang til eksisterende Grid infrastrukturer. g-Eclipse støtter funksjonalitet for Grid jobb utplassering, Grid mannagement, and Grid applikasjons utvikling.

Utvidelses punkter er tilgjengelig for å tillate Eclipse utviklere til og utvide funksjonaliteten til g-Eclipse.

I tillegg til å være en åpen kildekode for Eclipse Foundation prosjekt, er g-Eclipse utviklet aktivt av konsortiet som består av Forschungszentrum Karlsruhe, Poznań Supercomputing and Networking Center, Johannes Kepler Universitetet i Linz, Universitet på Kypros, Innoopract Gmbh (Tyskland), University of Reading, IT Innovation Centre (University of Southampton) og NEC Laboratories Europe. g-Eclipse konsortiet er støttet av det sjette EU rammeverkprogramm.

## Funksjoner
g-Eclipse støtter tre forskjellige Eclipse Plattform Perspektiver:
* Bruker Perspektiv – Grid brukere har begrenset kjennskap til Grid teknologi. Bruker Perspektivet har som mål å tillate brukerne og eksekvere en applikasjon på en Grid, overvåke fremgangen av eksekveringen og håndtere deres data filer på en Grid infrastruktur. 
* Operatør Perspektivet – Grid infrastruktur operatører har detaljert kjennskap til Grid infrastrukturer. Operatør Perspektivet støtter funksjonalitet for Grid operatører med å drifte deres lokale resurser i tillegg til resurser som tilhører den Virtuelle Organisasjonen som de er en del av.
* Utviker Perspektivet – Grid applikasjon utviklere er eksperter i applikasjon utvikling, men det er ikke forventet at de er eksperter i Grid teknologier eller Grid infrastrukturer. De er eksperter i programmerings språk, ikke i Grid infrastrukturer teknologier. Utviker Perspektivet har som mål å støtte applikasjons utviklere med passende verktøy for program utvikling (via JDT/CDT etc.), avlusing og utplassering.

## Støttet mellomvare
Designet med modell som er mellomvare uavhengig, støtte for spesifikke Grid mellomvare er implementert ved å følge g-Eclipse modellen. For tiden støtter g-Eclipse og GRIA mellomvare gLite, som har programvareutvidelse for Virtuelle Organisasjoner håndtering, jobb og fil håndtering, infrastruktur og applikasjon overvåking, applikasjon utplassering, data visualisering og arbeidsflyt design. Tilleggs støtte for tilgang til data skyer er tilgjengelig for Amazon's Elastic Compute Cloud og Simple Storage Service.

## Referanser


## Eksterne lenker
*
Hjemmesykepleie

**Hjemmesykepleie** er en tjeneste som yter sykepleie for pasienter i eget hjem. Tjenesten drives i Norge av kommunene som del av primærhelsetjenesten, ofte organisert under Pleie og omsorgstjenesten. Tjenesten ble først opprettet som menighetsøstertjeneste av kirken, men er siden blitt et kommunalt ansvar. Ofte organiseres hjemmesykepleie sammen med hjemmehjelpsordningen. 

Personer med spesielle hjelpebehov og med behov for stell av sår, administrering av medikamenter for eksempel på smertepumpe og med komplisert behandling for spesielle sykdommer, kan bo hjemme lenge ved hjelp av hjemmesykepleie. Slik reduseres behovet for sykehjemsplasser. De siste årene er det blitt vanligere å skrive pasienter ut fra sykehusene tidligere i sykdomsforløpet. Noen blir lagt inn på sykehjemmene som mer får preg av enkle sykehus. Hjemmesykepleien får oftere ansvar for avansert sårpleie etter omfattende inngrep. 

Hjemmesykepleien bemannes både med sykepleiere, vernepleiere og hjelpepleiere. For noen tunge og/eller ressurskrevende pasienter reiser to pleiere sammen i besøk, selv om det er mest vanlig at de reiser ut alene i besøk. 

Vaktordninger gjør tjenesten døgnkontinuerlig. Det er vanlig at eldrealarmer, utplassert hos brukerne, varsler en sentral som igjen kontakter hjemmesykepleier på vakt. Eldrealarmen gir en trygghet for at en pleietrengende som faller og ikke kommer opp, kan tilkalle hjelp uten å komme seg til telefonen.

Det er vanlig at hjemmesykepleieren er utstyrt med mobiltelefon med hjemmesykepleiedistriktets vaktnummer.
Nicolay Wolf

**Jacob Wilhelm Nicolay Wolf** (født 3. desember 1824 i København, død 7. februar 1875 i Kristiania) var en dansk-norsk skuespiller og operasanger. Han debuterte på Christiania Theater i 1852 og var ansatt der frem til 1874.

Wolf var gift med Lucie Wolf.

## Referanser
 

 

## Eksterne lenker
*
Blått ordensbånd

**Blått ordensbånd** (*Catocala fraxini*) er en sommerfugl som tilhører familien praktfly (Erebidae). Den er det største nattflyet i Norge, med et vingespenn på opptil 93 mm. Arten finnes på Sørlandet og den sørlige delen av Østlandet, det er også noen få funn fra Vestlandet.

## Utseende
Et stort (vingespenn 82 – 93 mm), grått nattfly med store, brede vinger. Den kan ikke forveksles med noen annen europeisk art. Antennene er trådformede, kroppen kledt med grå hår. Forvingen er gråspraglete, med to lyse siksak-tverrbånd som avgrenser et V-formet midtfelt. Midt i dette feltet sitter en rund, hvit flekk. Begge vingepar er kantet med hvite hårfrynser. Bakvingen er svart, med et jevnbredt, jevnt krummet, blekblått tverrbånd. Larven er brun, lang og tynn, knudrete og ligner en tørr kvist.

## Levevis
Blått ordensbånd lever i løvskog, blandingsskog og skogbryn der det vokser osp (*Populus tremula*), som er larvenes næringsplante (ikke ask slik artsnavnet *fraxini* skulle tyde på). De voksne sommerfuglene fly om natten i august – september, og kommer gjerne til lys og sukkeråte. Eggene overvintrer før de klekkes. De norske bestandene av denne arten svinger sterkt med sommerværet, og arten kan forsvinne fra store områder etter en våt og kald sommer, men den ser ut til å ha stor evne til å rekolonisere områdene i varmere somre.
## Utbredelse
Arten finnes i det meste av Europa, videre østover til Japan. I Norge er den relativt vanlig på Sørlandet og den sørlige delen av Østlandet. Det finnes også spredte funn fra Vestlandet, men det er lite trolig at det finnes stabile bestander her. Et enkeltstående funn fra Tromsø skyldes trolig transport med mennesker. 

## Kilder
* Norges sommerfugler – Blått ordensbånd https://web.archive.org/web/20090924060856/http://www.toyen.uio.no/fagene/zoologi/insekter/norlep/noctuidae/fraxini.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/catocala_fraxini.html
## Eksterne lenker
*
Compagnies républicaines de sécurité

**Compagnies républicaines de sécurité** (**CRS**) er det franske opprørspolitiet. CRS er en del av Police nationale. CRS ble opprettet i 1944, men ble reorganisert i 1948.

## Ansvarsområder
*Opprettholde sikkerhet og orden på motorveier                                                           
*Redningsoperasjoner på strender
*Opprettholde sikkerhet og orden under demonstrasjoner
*Redningsoperasjoner i fjellterreng
## Forskjellen mellom CRS og gendarmerie mobile
I Frankrike kan politistyrker som settes inn for å håndtere voldelige demonstrasjoner og opprørssituasjoner tilhøre to politiorganisasjoner: det kan dreie seg om styrker fra CRS eller *escadrons de gendarmerie mobile (EGM)* – utrykningsenheter – fra Gendarmerie nationale. Samlet betegnes CRS og EGM som *[[Unité de force mobile]] (UFM)*.

Den visuelle forskjellen mellom opprørspoliti fra de to ulike politiorganisasjonene er blant annet:

* CRS bruker en mørkeblå uniform, mens EGM bruker svarte.
* CRS' uniformer er utstyrt med etatens store emblem i rødt på høyre side av brystet; EGM bærer ikke et tilsvarende emblem.
* CRS bruker svarte hjelmer med gule, horisontale striper, mens EGM har mørkeblå hjelmer.

## Utstyr
CRS er i opprørssituasjoner utstyrt med kraftig beskyttelse rundt beina, skuldrene og ryggen. CRS er bevæpnet med pistol og tåregass. Hjelmene er festet et sted rundt hoftene, og tas kun på hvis det skulle oppstå konfrontasjoner.

## Deployering og kontroverser
På slutten av 2010-tallet og begynnelsen av 2020-tallet har det vært en rekke hendelser i Frankrike der CRS har vært satt inn for å håndtere demonstrasjoner gjennomført av aktivister som kalles «de gule vestene» (fransk: *les gîlets jaunes*); oppnavnet kommer av at de bruker gule refleksvester når de samler seg på offentlig sted for å demonstrere mot myndighetene. De gule vestenes demonstrasjoner har en rekke ganger utartet i ramponering av butikkfasader og annet skadeverk, og også voldsbruk i møte med ordenspolitiet. I flere tilfeller har CRS' opptreden overfor disse demonstrantene blitt kritisert, og har i noen tilfeller ført til rettergang og også domfellelse.

Ved en del idrettsarrangementer dukker det opp såkalte «hooligans», og der dette påventes, blir CRS koblet inn for å opprettholde ro og orden. Likeledes brukes CRS ved anledninger når man har grunn til å tro at demonstrasjoner kan bli voldelige eller føre til plyndring.

## Bildegalleri

Fil:CRS officer DSC00783.jpg|En CRS politimann i CRS' vanlige uniform
Fil:CRS tenue maintien ordre p1200484.jpg|På brystet er CRS-emblemet godt synlig
Fil:CRS1 Domenjod 2016.jpg|CRS-styrker under en demonstrasjon i Paris i 2016. De svarte hjelmene har horisontale, gule striper. 
Fil:Gendarmes mobiles p1200789.jpg|Politimenn fra *gendarmes mobiles*; uniformene er svarte, og hjelmene er ensfarget mørkeblå. 


## Referanser


## Eksterne lenker
*
Større eikeordensbånd

**Større eikeordensbånd** (*Catocala sponsa*) er en sommerfugl som tilhører familien praktfly (Erebidae). Denne store arten er bare funnet én gang i Norge, i Oslo i 1997. Det er usikkert om det finnes en norsk bestand eller om eksemplaret som ble funnet hadde fløyet inn fra Sverige.

## Utseende
Et ganske stort (vingespenn 62 – 70 mm) nattfly med store, brede vinger, bakvingene er hovedsakelig røde. Det ligner sterkt på pileordensbånd (*Catocala nupta*), men skiller seg fra dette på at det indre tverrbåndet på bakvingen har to knekker. *C. nupta* har bare en knekk, mens arten mindre eikeordensbånd *Catocala promissa*, som foreløpig ikke er funnet i Norge, har dette båndet jevnt krummet uten noen knekk. Antennene er trådformede. Kroppen er kledt med gråbrune hår. **Forvingen** er gråbrunt spraglete, rundt midten med to runde, lysgrå flekker under hverandre. **Bakvingen** er rød med bred, svart ytterkant, innenfor denne med et smalt, svart tverrbånd som har to knekker (to utvendige vinkler). Larven er lang og slank, brun, og ligner sterkt på en tørr kvist.

## Levevis
Større eikeordensbånd lever i løvskoger med innslag av eik (*Quercus* spp.), som er larvenes næringsplante. De voksne sommerfuglene flyr i juli – september og kommer gjerne til lys eller sukkeråte.

## Utbredelse
Arten finnes i Nord-Afrika, og over det meste av Europa bortsett fra de nordligste delene, østover til Kaukasus. Den er bare funnet én gang i Norge, i Oslo i 1997, det er usikkert om dette funnet representerer en norsk bestand av arten eller om den hadde fløyet inn fra Sverige, der de nærmeste kjente bestandene finnes. Også her er arten sjelden, men den er funnet i de fleste distrikter nord til Gästrikland.

## Referanser




## Kilder
* Norges sommerfugler – Rødt eikeordensbånd https://web.archive.org/web/20090924054424/http://www.toyen.uio.no/fagene/zoologi/insekter/norlep/noctuidae/sponsa.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Nordk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/catocala_sponsa.html

## Eksterne lenker
*
Adam Johnson

**Adam Johnson** (født 1987) er en britisk fotballspiller og domfelt seksuell overgriper. Han er uten klubb.

Foretrukket posisjon er venstre ving. Han startet sin seniorkarriere i Middlesbrough FC, har også vært på utlån hos Leeds United FC og Notts County FC. Senere har han spilt for Manchester City FC og Sunderland AFC. Hans kontrakt hos Sunderland ble terminert 11. februar 2016 etter at han innrømmet i retten å ha kysset en 15-årig jente, samt seksuelle tilnærmelser over internett. 24. mars 2016 ble han dømt til seks års fengselsstraff.

## Referanser


## Eksterne lenker
* 
*
Engvikkefly

**Engvikkefly** (*Lygephila pastinum*) er en sommerfugl som tilhører familien praktfly (Erebidae). Vikkeflyene kjennes lett på fargen: de er lysbrune med svart hode og "krage".

## Utseende

Et middelsstort til ganske stort (vingespenn 35 – 42 mm), forholdsvis slankt nattfly. Kroppen og forvingene er lysgrå, med en brunsvart "krage" og spredte, korte, mørke tverrstreker på vingene. Vingeårene er samme farge som resten av vingen. Forvingen har en trekantet, svart flekk litt foran midten og en rekke av små, svarte flekker langs ytterkanten. Bakvingen er hvit.

## Levevis
Larvene lever på fuglevikke (*Vicia cracca*). De overvintrer som larver. De voksne sommerfuglene kan påtreffes fra juni til august.
## Utbredelse
Arten er utbredt i Europa og videre østover til Japan. I Norge er den vanlig på Østlandet og Sørlandet, den er funnet noen steder i indre fjordstrøk på Vestlandet og i Lierne i Nord-Trøndelag.

## Referanser




## Kilder
* Norges sommerfugler – Vanlig vikkefly http://www.toyen.uio.no/fagene/zoologi/insekter/norlep/noctuidae/pastinum.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lygephila_pastinum.html

## Eksterne lenker
*
Bastiaan Giling

**Bastiaan «Bas» Giling** (født 4. november 1982 i Alkmaar, Noord-Holland) er en nederlandsk proffsyklist. Selv om hans fornavn er Bastiaan, er han for de fleste kjent som Bas. Han ble proff i 2005 for T-Mobile Team, og var stort sett hjelperytter de to årene han var i laget. Foran 2007 sesongen var han en av mange i T-Mobile som ikke fikk fornyet kontrakten, og han gikk til kontinentallaget Team Wiesenhof. Da Wiesenhof la ned laget etter 2007-sesongen, fikk Giling kontrakt hos det svenske laget Cycle Collstrop. Da det ble lagt ned etter 2008-sesongen gikk han over til danske Team Designa Køkken som ble lagt ned etter 2009-sesongen.

## Lag
* 2002 – Rabobank TT3 (amatør)
* 2003 – Rabobank TT3 (amatør)
* 2004 – Rabobank TT3 (amatør)
* 2005 – T-Mobile Team
* 2006 – T-Mobile Team
* 2007 – Team Wiesenhof
* 2008 – Cycle Collstrop
* 2009 – Team Designa Køkken

## Referanser


## Eksterne lenker
*
Kalkvikkefly

**Kalkvikkefly** (*Lygephila viciae*) er en sommerfugl som tilhører familien praktfly (Erebidae). Vikkeflyene kjennes lett på fargen: de er lysbrune med svart hode og "krage".

## Utseende
Et middelsstort (vingespenn 35 – 40 mm), lysgrått nattfly med forholdsvis brede vinger. Kroppen er lysgrå bortsett fra en svartbrun "krage". Forvingen er lysgrå, litt brunlig, med tallrike, korte, mørke tverrstreker. Vingeårene er hvite, markert lysere enn resten av vingen. Det mørke nyremerket som sitter litt foran midten av vingen er oppdelt av flere lyse årer. Det er ingen mørke flekker ved vingens forkant. Bakvingen er gråhvit. 

## Levevis
Arten er knyttet til enger og tørre bakker på basisk berggrunn, for eksempel kalkstein og basiske skifere. Larvene lever på fuglevikke (*Vicia craccae*), kanskje også andre vikker. De voksne sommerfuglene flyr i juni – juli, tidligere enn de to andre norske *Lygephila*-artene.

## Utbredelse
Arten forekommer i Europa, unntatt lengst i nord og sør, og videre østover til Japan. I Norge er den funnet spredt på Sørlandet og Østlandet, og i indre Sogn.

## Kilder
* Norges sommerfugler – Kalkvikkefly http://www.toyen.uio.no/fagene/zoologi/insekter/norlep/noctuidae/viciae.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lygephila_viciae.html
## Eksterne lenker
*
Augustvikkefly

**Augustvikkefly** (*Lygephila craccae*) er en sommerfugl som tilhører familien praktfly (Erebidae). Vikkeflyene kjennes lett på fargen: de er lysbrune med svart hode og "krage".

## Utseende
Et middelsstort (vingespenn 37 – 42 mm), lysgrått nattfly med forholdsvis brede vinger. Kroppen er lysgrå med en svart "krage". **Forvingen** er lysgrå med et brunskjær i den ytre delen, overstrødd med korte, mørke tverrstreker, vingeårene er lysere slik at de trer fram som lyse streker. Det mørke vingemerket (nyremerke) er gjerne redusert til en smal C. Langs fremkanten av vingen er det 3-4 mørke flekker, dette er et godt kjennetegn for arten. **Bakvingen** er grå, lysere ved roten. 

## Levevis
Arten finnes på blomsterenger og lysninger i skogen. Larvene lever på fuglevikke (*Vicia cracca*) og skogvikke (*Vicia sylvatica*). De voksne sommerfuglene flyr i august – september, og arten overvintrer som egg.

## Utbredelse
Augustvikkeflyet finnes i Nord-Afrika, Europa og videre østover til Øst-Sibir. I Norge er den vanlig på Sørlandet og det sørligste Østlandet.

## Kilder
* Norges sommerfugler – Augustvikkefly http://www.toyen.uio.no/fagene/zoologi/insekter/norlep/noctuidae/craccae.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/lygephila_craccae.html
## Eksterne lenker
*
Brunt slåttefly

**Brunt slåttefly** (*Euclidia glyphica*) er en sommerfugl som tilhører familien praktfly (Erebidae). Denne lille, brune arten flyr om dagen.
## Utseende
Et forholdsvis lite (vingespenn 27 – 30&nbsp;mm) og spinkelt, brunt nattfly. Den kan ikke forveksles med noen andre nattfly, derimot kan den overflatisk ligne på dagsommerfugl-arten tiriltungesmyger (*Erynnis tages*), som den også ofte flyr sammen med, men antennene og hodet er helt annerledes. Antennene er nokså lange og trådformede, kroppen er kledt mer mørkebrune hår. **Forvingen** er brun, med et bredt, mørkere midtfelt som er lysere i midten. Det er også en trapesformet, mørk flekk med forkanten nær vingespissen. **Bakvingen** er gul med en smalt brun ytterkant, brune årer, en stor, brun flekk ved roten og et smalt, brunt tverrbånd som ikke når fram til vingeforkanten.

## Levevis
Arten flyr om dagen, helst i solskinn, på blomsterenger og andre åpne, udyrkede områder. Larvene lever på ulike urter i erteblomstfamilien (Fabaceae), blant andre kløver (*Trifolium* spp.) og tiriltunge (*Lotus corniculatus*). Den overvintrer som en puppe, og de voksne sommerfuglene flyr i mai – juli.

## Utbredelse
Brunt slåttefly finnes i Europa og videre østover til Mongolia. I Norge er den vanlig på Sørlandet og Østlandet. Fra Vestlandet foreligger det bare noen få funn.

## Kilder
* Norges sommerfugler – Brunt slåttefly http://www.toyen.uio.no/fagene/zoologi/insekter/norlep/noctuidae/glyphica.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/euclidia_glyphica.html
## Eksterne lenker
*
Apostelen Bartolomeus

**Bartolomeus** (gresk: Βαρθολομαῖος, *Bartholomaíoss*, latin: *Bartholomaeus*) var en av Jesu tolv disipler i Det nye testamente i Bibelen. Ifølge sagnet omvendte Bartolomeus kongen av Armenia. Da det ble oppdaget av kongens hedenske bror, lot han Bartolomeus bli flådd levende og deretter halshogd. Barsok eller St. Bartholomeus-messe, som feires 24. august, er en merkedag til minne om apostelen Bartolomeus. Som flådd er hans helgenattributt, eksempelvis framstilt slik i veggmaleriet «Dommedag» av Michelangelo i Det sixtinske kapell i Vatikanet.

## Tilstedeværelse
Han blir ofte identifisert med Filips følgesvenn Natanael som nevnes i *[[Evangeliet etter Johannes]]* i første kapittel. De fleste moderne bibelforskere avviser denne identifikasjon av Natanael med Bartolomeus. Han er som Bartolomeus nesten ikke beskrevet i Bibelen, bare i fire navnelister, men er hovedperson i det apokryfe *[[Bartolomeusevangeliet]]*.

Navnet Bartolomeus kommer fra arameiske *bar-Tôlmay* (בר-תולמי) i betydningen «sønn av Talmai», eller kanskje «sønn av plogfurer» (kanskje henvisning til en plogmann). Bartolomeus var født ved Kana i Galilea og er listet blant de tolv disiplene til Jesus i de tre synoptiske evangeliene: *[[Evangeliet etter Markus]]*, *[[Evangeliet etter Matteus]]*, og *[[Evangeliet etter Lukas]]*. Han opptrer også som vitne av Jesu oppstigning til himmelen i *[[Apostlenes gjerninger]]* Ved hver anledning er hans navn nevnt i selskap med Filip.

## Referanser


## Litteratur
* Hanks, Patrick & Hodges, Flavia (1996): *Dictionary of First Names*, Oxford University Press
* Attwater, Donald & John, Catherine Rachel (1993): *The Penguin Dictionary of Saints*. 3. utg. New York: Penguin Books, ISBN 0-14-051312-4.

## Eksterne lenker
* 
* ''The Martyrdom of the Holy and Glorious Apostle Bartholomew'', tilskrevet Pseudo-Abdias, en av de mindre kirkefedre
* St. Bartholomew's mission in India
* St. Bartholomew's Connections in India
Grått slåttefly

**Grått slåttefly** (*Euclidia mi*) er en sommerfugl som tilhører familien praktfly (Erebidae). Denne lille, gråbrune arten flyr om dagen. Den har en vingetegning som man med noe fantasi kan få til å ligne på profilen av en heks slik de gjerne er framstilt i eventyrfortellinger, og har på engelsk derfor fått navnet "Mother Shipton" etter en heks som er kjent fra engelske sagn. Arten kan ikke forveksles med noen andre norske nattfly.

## Utseende
Et ganske lite (vingespenn 27 – 30 mm) og spinkelt bygd, grått nattfly. Antennene er temmelig lange og trådformede, kroppen er kledt med korte, grå hår. Forvingen er grå med et bredt, mørkere tverrbånd som er innskåret i bakkanten. Dette tverrbåndet har en liten, mørk flekk i den indre delen og en hvit strek i den ytre. Bakvingen er grå med to oppstykkede, tvite tverrbånd, dessuten tre hvite flekker ved roten. Vingefrynsene rundt begge vingepar er vekselvis hvite og grå.
## Levevis
Arten flyr om dagen, helst i solskinn, over enger og andre åpne områder med variert vegetasjon. Larvene lever på planter i erteblomstfamilien (Fabaceae), særlig kløver (*Trifolium* spp.) og vikker (*Vicia* spp.). Den overvintrer som puppe. Den voksne sommerfuglen flyr i mai – juni.

## Utbredelse
Arten finnes i Europa og videre østover til Stillehavet i Øst-Sibir. I Norge er den vanlig på Sørlandet og Østlandet, på Vestlandet finnes den på Jæren. Den er også funnet én gang i indre Troms, noe som er rimelig i og med at den går langt mot nord i Sverige.

## Kilder
* Norges sommerfugler – Grått slåttefly http://www.toyen.uio.no/fagene/zoologi/insekter/norlep/noctuidae/mi.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/callistege_mi.html
## Eksterne lenker
*
Sigdfly

**Sigdfly** (*Laspeyria flexula*) er en sommerfugl som tilhører familien nattfly (Noctuidae). Denne arten har forvingens ytterkant innbuktet slik at vingespissen blir sigdformet, og kan kjennes på det.

## Utseende
Et middelsstort (vingespenn 24 – 28 mm), grått nattfly som lett kjennes på forvingenes form. Kroppen er lysgrå. **Forvingen** er lysgrå med et visst olivengrønt skjær, pudret med mørkere skjell. Ytterkanten er innbuktet rett bak spissen slik at vingespissen blir sigdformet, den er også noe innbuktet i den bakerste delen, midten av ytterkanten står dermed fram som en avrundet tann. Vingens ytre del er rødbrun. Det er to gulhvite tverrbånd som er temmelig rette med en knekk nær framkanten, mellom disse en liten, svart flekk. **Bakvingen** er lysgrå med spredte, mørkere skjell og en hvit tverrlinje i midten.

## Levevis
Arten kan finnes både i løvskog og barskog. Larvene, som overvintrer, lever på ulike laver som vokser på trær. De voksne sommerfuglene flyr i juli – august.

## Utbredelse
Sigdflyet finnes i Europa og videre østover til Japan. I Norge forekommer den på Sørlandet og det sørlige Østlandet.

## Kilder
* Norges sommerfugler – Sigdfly http://www.toyen.uio.no/fagene/zoologi/insekter/norlep/noctuidae/flexula.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/l/laspeyria_flexula.html
## Eksterne lenker
*
Invasjon fra rommet

***Invasjon fra rommet*** (origiginaltittel: *Invasion of the Body Snatchers*) er en amerikansk science fiction-grøsser fra 1978 regissert av Philip Kaufman. De ledende rollene spilles av Donald Sutherland, Brooke Adams, Jeff Goldblum, Veronica Cartwright og Leonard Nimoy. Filmen handler om utenomjordiske vesener som er i ferd med å ta over kloden ved å ta bolig i menneskekropper. En lege i San Fransisco oppdager hva som er i ferd med å skje og prøver å advare andre.

Filmen er en nyinnspilling av *[[Invasion of the Body Snatchers]]* fra 1956.

## Handling
En mystisk planteart kommer til jorden fra det ytre rom og begynner å "stjele" menneskekropper. Plantene avgir gass og slim, den kveler mennesker og spinner dem inn i et hylster for gjenfødelse. Utvendig er de akkurat som før, men innvendig er de uten følelser. Dr. Matthew Bennell, som er helseinspektør i San Francisco, og hans kollega, Elizabeth Driscoll, begynner å fatte mistanke hva som er i ferd med å skje og prøver å advare andre.

## Om filmen
Filmen ble godt mottatt av anmelderne og har fått 94 % på filmsiden Rotten Tomatoes.

Den innbragte 24,9 millioner dollar i USA, mot et budsjett på ca 3,5 millioner dollar.

Filmen vant Saturn Awards for beste regi og for beste lyd.

## I rollene
(utvalg)
*Donald Sutherland – Matthew Bennell
*Brooke Adams – Elizabeth Driscoll
*Jeff Goldblum – Jack Bellicec
*Veronica Cartwright – Nancy Bellicec
*Leonard Nimoy – Dr. David Kibner
*Art Hindle – Dr. Geoffrey Howell
*Lelia Goldoni – Katherine Hendley
*Kevin McCarthy – Running man
*Don Siegel – Taxi driver 
*Tom Luddy – Ted Hendley

## Andre filmatiseringer
**[[Invasion of the Body Snatchers]]* (1956)
**[[Body Snatchers]]* (1993)
**[[The Invasion]]* (2007)

## Referanser


## Eksterne lenker
*
Vesar

**Vesar** (Vestfold Avfall og Ressurs AS) er det interkommunale avfallsselskapet som eies av seks kommuner i Vestfold. Virksomheten har som hovedprinsipp at selskapet ikke selv skal samle inn eller disponere avfall. Vesar kjøper tjenester fra operatører i markedet. Aktører som skal utføre det praktiske arbeidet for Vesar er i hovedsak privateide selskap, men kan også være enkelt kommuner eller andre kommunalt eide selskap.

Vesar ønsker å skape konkurranse for mottak/behandling av avfall og andre tjenester innen avfallssektoren. Selskapet ble etablert 27. mai 1997. Daglig leder er Andreas Gillund.

## Eksterne lenker
* Info på selskapets hjemmeside
Bram Schmitz

**Bram Schmitz** (født 23. april 1977 i Terborg) er en nederlandsk syklist som mesteparten av sin karriere har vært hjelperytter. Schmitz har syklet på høyeste nivå for Farm Frites og T-Mobile Team, men har syklet på lavere nivå mesteparten av sin karriere. Han la opp etter 2011-sesongen.

## Viktigste resultater
;2009
:Sammenlagtvinner i Normandie rundt

;2008
: Seier i De Vlaamse Pjil

;2007
: 2 etappeseire i Cinturon Ciclista a Mallorca
: Seier i Omloop van de Glazen Stad

;2005
: Etappeseier i Luxembourg rundt

;2003
: Seier i Rhodos-Tour
: Vinner av klatretrøyen i Deutschland Tour 2003

## Lag
* 1999 – TVM-Farm Frites
* 2000 – Farm Frites
* 2001-2002 – Bankgiroloterij-Batavus
* 2003 – Bankgiroloterij
* 2004-2006 – T-Mobile Team
* 2007 – Van Vliet - EBH Advocaten
* 2008-2010 – Van Vliet – EBH Elshof
* 2011 – Verandas Willems-Accent

## Referanser


## Eksterne lenker
* 
*
Arnulv Hegstad

**Arnulv Ingar Hegstad** (født 26. desember 1926 i Trondheim) er en norsk dirigent. Han har vært musikklærer ved Sagene lærerskole 1952–56, tilsvarende ved Oslo lærerhøgskole 1966–70, lektor ved Musikkonservatoriet i Oslo 1970–1973, amanuensis ved Norges musikkhøgskole fra 1973 til 1975, førsteamanuensis samme sted fra 1975 til 1991.

Som ung studerte han fiolin hos Eldar Haram og Arne Stoltenberg i Trondheim. I 1948-49 var han fiolinist i Trondheim Symfoniorkester og Trondheim Kammerorkester. Han fortsatte med musikkstudier ved Musikkonservatoriet i Oslo og Universitetet i Oslo (1949–52). Han studerte direksjon med Odd Grüner-Hegge, Dean Dixon og Albert Wolff. Han vant Filharmonisk Selskaps dirigentkonkurranse i 1953 og debuterte som dirigent i 1954. Hegstad fikk et ettårig stipend og studerte direksjon i Nederland og Tyskland i 1956.

Han har ledet flere kor og amatørorkestre i Oslo, bl.a. De Unges Kammerorkester (1958–1968), By- og Bygdelagsforbundets kor (1952–1956), koret Ung Nordisk Musikk (1970–1974), Akademisk Korforening (1955–2003) og Cæciliaforeningen (1977–2008). Han var hyppig gjestedirigent for Kringkastingsorkesteret, Filharmonisk Selskaps Orkester og symfoniorkestrene i Trondheim, Stavanger, Kristiansand og Bergen, og fast gjestedirigent for Frol orkester, Levanger (1967-71 og 1973-83)*.*

Hegstad har i perioder vært tilknyttet Det Norske Operaselskap, Den Norske Opera og NRK. Han har også vært ansatt som musikkpedagog og dirigent ved Musikkonservatoriet i Oslo. Han var tilknyttet Norges musikkhøgskole som amanuensis, senere førsteamanuensis i kor– og orkesterledelse fra 1973 til 1991.

Hegstad har arrangert og komponert mange sanger og musikkstykker. Eldre utgivelser er *Norges melodier arrangert for blokkfløyte*, *Det stig av hav* (tekst: Garborg), *Vårvise* (tekst: Skjæraasen), *Stenen i Stefanens pande* (tekst: Wergeland) , *17.-mai-sang* (tekst: Ibsen)  og Bachs *Ricercare fra Musikalisches Opfer* i orkesterarrangement. De siste årenes produksjon er grunnlovsjubileumssangen *Til Norge* (tekst: Toril Karstad, uroppført av Akademisk korforening 17. mai 2014) i arrangement for mannskor , blandet kor, piano og janitsjar, janitjsjarmarsjen *Ut på tur* (egen tekst) og *Rondo* for fiolin og piano, uroppført av Ole Bøhn og Einar Steen-Nøkleberg i 2019.

Hegstad ble i 1999 tildelt Kongens fortjenstmedalje i gull for sin enestående innsats i norsk musikkliv. 
Fil:Hegstad-A.jpg|Juleoratoriet 2007.


## Referanser


## Eksterne lenker
* Karstad, Toril: Tilbakeblikk: Min far Arnulv Ingar Hegstad, sangen Til Norge, og 17. mai med AKF
* ''Til Norge'', musikkvideo. Akademisk korforening. Musikk Arnulv Hegstad, tekst Toril Karstad
Jörg Ludewig

**Jörg Ludewig** (født 9. september 1975 i Halle (Westf.)) er en tidligere tysk proffsyklist. 
I årene 2003, 2004 og 2005 deltok han i Tour de France. Ludewig var en allroundrytter, men hadde ingen spissferdigheter som gjorde ham til et godt kapteinsemne. Av den grunn var han svært ofte hjelperytter, blant annet for Gilberto Simoni i Saeco.   

4. juli 2006 begynte det å gå rykter om at Ludewig hadde vært involvert i dopingbruk i 1998. Ludewig innrømmet å ha sett på muligheter for doping, men at han aldri hadde tatt steget helt ut. 2. august samme år bestemte T-Mobile at han, på grunn av dopingproblematikken, verken ville få kjøre flere ritt i 2006 eller få forlenget kontrakten. Som følge av dette signerte han for det tyske kontinentallaget Team Wiesenhof-Felt.

En uke før Eurobike 2007 la Ludewig opp. Dette var noe han hadde tenkt på lenge, og den utløsende faktoren var det at han ikke ble tatt ut på Team Wiesenhof-Felts lag til Tyskland rundt 2007.

Ludewigs største prestasjon er nok 2.-plassen på 6. etappe i Paris-Nice 2005. På den kuperte etappen, som blant annet inneholdt en førstekategorisert bakke, angrep Ludewig flere ganger for å ta seieren, men Joost Posthuma ble for sterk på slutten. De største seirene hans er nok etappen i Tour de l'Avenir, samt spurt- og fjelltrøyene han har vunnet.

## Viktigste resultater
* Viseverdensmester i lagtempo 1993
* Seier i GP Bünde-Dünne 1997
* Seier i Großer Frühjahrspreis (Fürth-Cadolzburg) 1998
* Etappeseier og bærer av ledertrøyen under Tour de l'Avenir 1999
* Seier i GP Solidarnosz 1999
* Vinner av klatretrøyen i Regio-Tour 2000
* Etappeseier i Bayern-Rundfahrt 2001
* Vinner av poengtrøyen i Tour Down Under 2002
* 38.-plass i Tour de France 2003
* 14.-plass Flandern rundt 2004
* Vinner av fjell- og spurtrøyen i Hessen-Rundfahrt 2005
* 2.-plass på 6. etappe av Paris-Nice 2005
* 7.-plass 16. etappe av Tour de France 2005
* 37. sammenlagt i Tour de France 2005
* Fullført Tour de France tre ganger

Han hadde dessuten en rekke seire i lavkategoriritt og ikke-kategoriserte ritt.

## Lag
* 1997 Team EC Bayer-Worringen 
* 1998 Team EC Bayer-Worringen
* 1999 Team Gerolsteiner
* 2000 Saeco
* 2001 Saeco
* 2002 Saeco
* 2003 Saeco
* 2004 Saeco
* 2005 Domina Vacanze
* 2006 T-Mobile Team
* 2007 Team Wiesenhof-Felt

## Referanser


## Eksterne lenker

*
Isonzo

**Isonzo** (slovensk: *Soča*, tysk: *Sontig*) er en 138 km lang elv i Slovenia og Italia. Kilden ligger i Trentadalen i De julianske alpene i Slovenia, rundt  meter over havet. Elven renner forbi det høyeste fjellet i Slovenia, Triglav (2&nbsp;864 moh) før den renner sørover forbi byene Bovec, Kobarid, Tolmin, Nova Gorica og Gorizia. Elven munner ut i Adriaterhavet nær den italienske byen Monfalcone.

Elvedalen utgjorde store deler av frontlinjen mellom Østerrike-Ungarn og Italia under første verdenskrig. Blant annet ble det utkjempet til sammen tolv slag ved Isonzo mellom mai 1915 og november 1917 hvor over  soldater fra Østerrike-Ungarn og Italia mistet livet. 

I Slovenia blir elven også kalt «Den vakre smaragdelva» på grunn av det smaragdgrønne vannet. Den skal være en av de få elvene i verden som har en slik farge gjennom hele løpet. Soča inspirerte den slovenske dikteren Simon Gregorčič til å skrive sitt mest kjente diktet *Soči* (*[[Til Soča]]*), et mesterverk i slovensk poesi. 

Isonzo er kjent for den unike ørretarten *[[Salmo marmoratus]]* (kalt marmorørret), som lever i det krystallklare vannet i de øvre delene av elven. Arten er utryddingstruet på grunn av at andre fiskearter ble satt ut i elven i mellomkrigstiden. 

## Galleri

Sočariverslovenia.jpg|Soča nær Bovec
Isonzo vue d'avion2.jpg|Flyfoto av elva
Foce Isonzo dal satellite.jpg|Satellittbilde av elvemunningen
geabios_alps.gif|Trentadalen
Soca isonzo near its mouth.jpeg|Isonzo nær munningen i Adriaterhavet ved Isola di Cane


## Referanser


## Eksterne lenker
*
Most Evil

***Most Evil*** er en amerikansk dokumentarserie som ble sendt på Discovery Channel fra 2006 til 2008 og igjen fra 2014 til 2015. Programmet ble ledet av rettsmedisinsk psykiater Michael Stone fra Columbia University. I programmet bedømte Stone mordere på en «ondskapsskala» han har selv hadde utviklet, og så på forskjellige karakteristiske trekk hos forskjellige mordere, seriemordere og psykopater.

Stone har foretatt vitenskapelige undersøkelser av hundrevis av mordere, deres metoder og motiver for å utvikle hans ondskapsskala. Målestokken omfatter kategori 1, som er de som dreper i selvforsvar til kategori 22, som er psykopatiske serietorturister og –mordere. Nevrologer, psykologer og andre rettsmedisinske psykiatere blir intervjuet i programmet i forsøk på å gjennomgå og lage en profil hos beryktede mordere. Rekonstruksjoner blir vist sammen med nyhetsklipp, rapporter fra det lokale politiet og bevis.

Genetiske, nevrologiske og miljømessige faktorer blir undersøkt for å hjelpe til med å fastslå hva som driver en person til mord. Bakgrunnshistorie og tidligere betraktninger blir tatt i betraktning når personen blir plassert på ondskapsskalaen.

## Ondskapsskalaen

## Referanser


## Eksterne lenker
*
Bartolomeus

**Bartolomeus** kan vise til:
 
## Navn
* Apostelen Bartolomeus,  en av Jesu tolv disipler i Det nye testamentet i Bibelen.
* Bartolomeus (navn), et sjeldent nordisk mannsnavn med arameisk opprinnelse.
* Bartolomeus Rummelhoff (1758-1839), kjent som generalveimester i Kristiansands stift (bispedømme) fra 1790.
* Peter Bartolomeus (d. 1099), soldat, munk og mystikker fra Frankrike som tok del i det første korstog.

## Hendelser
* Bartolomeusnatten, også kjent som Blodbryllupet i Paris, kalles natten til 24. august 1572 da hugenottene i Paris ble myrdet.

## Annet
* Bartolomeusevangeliet, også kjent som Bartolomeus' spørsmål, et apokryft evangelium som forteller om Jesu nedfart fra korset til dødsriket, og om Bartolomeus' samtale med Satan/Beliar, hvor Bartolomeus får forklart hvordan Satans rike er innrettet.
Nordhumbrisk

**Nordhumbrisk**, også kjent som *ynglis* eller *inglis*, var en dialekt av angelsaksisk som ble snakket kongedømmet Northumbria (angelsaksisk: *Norþhymbra rīce*). Sammen med mercisk, kentisk og vestsaksisk utgjorde nordhumbrisk en av undergruppene av angelsaksisk i engelsk middelalder før den normanniske erobringen i 1066,

Nordhumbrisk ble talt fra elva Humber i sør (nå innenfor England) til Firth of Forth (nå innenfor Skottland) i nord. I løpet av nordboerne fra de skandinaviske landenes vikinginvasjon fra 800-tallet og utover ble nordhumbrisk sterkt påvirket av norrønt språk. De eldste bevarte angelsaksiske tekstene som er bevart ble skrevet på nordhumbrisk dialekt. Disse er Cædmons hymne og Bedas dødssang. Andre verker, inkludert det meste av Cædmons poesi, har gått tapt. Andre eksempler på denne dialekten er runene på Ruthwell-korset, datert til 700-tallet, fra *[[Drømmen om Kristi kors]]*. Også på nordhumbrisk er *[[Leiden-gåten]]* fra 800-tallet og tekstanmerkningene fra 900-tallet i *[[Lindisfarne-evangeliene]]*.

Vikinginvasjonen og innvandringen av norrønttalende nordboere fra Danmark og Norge førte til en inndeling av nordhumbrisk dialekt til to særegne underdialekter. Sør for elven Tees ble sørlige nordhumbrisk sterkt påvirket av norrønt. Nordlige nordhumbrisk beholdt mange angelsaksiske ord som gikk tapt i den sørlige dialekten, og påvirket utviklingen av engelsk i nordlige England, særlig dialektene i moderne nordøstlige England og sørlige Skottland. Skotsk (eller lavlandsskotsk), inkludert ulsterskotsk i Nord-Irland, og moderne nordlig engelsk, nedstammer fra nordhumbrisk dialekt.

## Teksteksempel
Teksteksempelet på nordhumbrisk dialekt er *[[Fadervår]]*. En del skotske og nordhumbrisk folk sier fortsatt  eller  «our father» og  «thou art».


FADER USÆR ðu arð in heofnu
Sie gehalgad NOMA ÐIN.
Tocymeð RÍC ÐIN.
Sie WILLO ÐIN
suæ is in heofne and in eorðo.
HLAF USERNE of'wistlic sel ús todæg,
and f'gef us SCYLDA USRA,
suæ uoe f'gefon SCYLDGUM USUM.
And ne inlæd usih in costunge,
ah gefrig usich from yfle.


## Referanser


## Litteratur
* Sweet, H., red. (1885): *The Oldest English Texts: glossaries, the Vespasian Psalter, and other works written before A.D. 900*. London: for the Early English Text Society
* Sweet, H., red. (1946): *Sweet's Anglo-Saxon Reader*; 10. utgave, revidert av C. T. Onions. Oxford: Clarendon Press. («Northumbrian texts», s. 166–169)

## Eksterne lenker
* «Keepin ahad o' wor tung», *Northumbrian Language Society*
* «Old English»
The Singing Bee

***The Singing Bee*** er et amerikansk musikalsk gameshow som gikk på NBC i 2007 og på CMT fra 2008 til 2012. Her skulle helt vanlige mennesker synge karaoke på TV. Deltakerne trengte ikke å synge så rent, bare de husker teksten. Når bandet stopper å spille, måtte deltakerne synge videre. Den som ikke husker teksten, røk ut, mens den som husket best vant en stor sum penger.  

En norsk versjon med Åge Sten Nilsen ble sendt på TV3 fra 2008.  

## Referanser


## Eksterne lenker
*
WTCC-sesongen 2008

**[[WTCC]]-sesongen 2008** var den fjerde World Touring Car Championship-sesongen. Det bestodr av 24 løp, det første ble kjørt 2. mars og det siste 16. november, 2008.

## Team og førere

## Kalender

## Se også
Dansborg

**Dansborg** er en festning i det sydlige India, i den gamle danske kolonien Trankebar (1620–1845). Festningen ble bygget av skånske Ove Gjedde i 1620, som også hadde kommandoen over Asiatisk Kompagni, som hadde til formål å skaffe Danmark en del av østens rikdommer. 

Dansborg var bygget for å sikre de 20–30&nbsp;000 borgeres trygghet og tillit. Festningen var danskenes nest største (etter Kronborg). Danskenes makt over Trankebar og Dansborg opphørte da kolonien i 1845 ble solgt til England.

I dag benyttes festningen som museum.

## Referanser
Meho Kodro

**Mehmed «Meho» Kodro** (født 12. januar 1967 i Mostar, Bosnia-Hercegovina) er en bosnisk fotballtrener og tidligere fotballspiller. Som spiller fikk han to kamper for det tidligere  og 13 kamper og tre scoringer for .

Kodro debuterte som profesjonell fotballspiller for laget fra hans hjemby, Velez Mostar. Da krigen i Jugoslavia begynte emigrerte han til Spania. Her spilte han for Real Sociedad før han gikk til FC Barcelona. der han spilte én sesong. Han gikk så til CD Tenerife, før han gikk til Deportivo Alavés og han avsluttet sin karriere i israelske Maccabi Tel Aviv FC i 2001.

## Referanser

## Eksterne lenker
*
Seychellenes sentralbank

**Seychellenes sentralbank** (Central Bank of Seychelles) er sentralbanken på Seychellene. Hovedkontoret ligger i hovedstaden Victoria. 

## Oppgaver og målsettinger
Målsettingene til sentralbanken ble sist revidert i 2009. Sentralbankens hovedmål er å bidra til bærekraftig økonomisk vekst gjennom en fornuftig økonomisk politikk og en sunn finansnæring. 

De tre viktigste målene er:
# Prisstabilitet
# Å være rådgiver for regjeringen
# Opprettholde en sunn finansnæring

## Historie
I 1974 ble «the Currency Commission of the Seychelles» dannet. Denne bestod av kun to personer. Denne valutakommisjonen hadde sin bakgrunn i landets valutalov av 1974. 

Økonomisk vekst og økt turisme gjennom 1970-tallet økte landets inntekter i fremmed valuta. Dette gjorde at bankvesenet utviklet seg veldig i denne perioden. IMF studerte landets økonomiske situasjon i 1976, og anbefalingen var å etablere en sentral pengepolitisk myndighet som skulle regulere pengemengden, overvåke banknæringen og sørge for gode finansielle forhold, slik at utviklingen skulle skje ordnet og balansert. 1. januar 1978 ble derfor «Seychelles Monetary Authority» (SMA) etablert, og valutakommisjonen nedlagt. 

SMA fungerte på mange måter som en sentralbank, og utviklet seg stadig. SMA ble 1. januar 1983 omgjort til Seychellenes sentralbank.

Inntil 1982 ble kontoene til Seychellenes regjering administrert av Barclays Bank, men 29. desember dette året ble ansvaret overført til sentralbanken, som en del av sentralbankloven.   

Sentralbankloven av 2004 («Central Bank of Seychelles Act 2004») sikrer banken uavhengighet overfor Seychellenes regjering.

## Sentralbanksjef
Sentralbanksjef er pr januar 2025 Caroline Abel, hun overtok etter Pierre Laporte i mars 2012. Laporte hadde hatt denne stillingen siden 2008, men ble utpekt som finansminister i 2012.

## Se også
*Liste over verdens sentralbanker

## Referanser


## Eksterne lenker
*
Tadsjikistans nasjonalbank

**Tadsjikistans nasjonalbank** (tadsjikisk: **Бонки миллии Тоҷикистон**) er sentralbanken i Tadsjikistan. 

Sentralbanken er en statseid, men selvstendig juridisk enhet, som rapporterer til underhuset. Myndighetene kan derfor heller ikke intervenere i sentralbankens aktiviteter. 

## Målsettinger
Sentralbanklovens artikkel 3 definerer sentralbankens primære mål til å være å stabil verdi (kjøpekraft) av landets valuta. Dernest skal sentralbanken sørge for at vilkårene for penger, kreditt og valuta er til stede for at landet skal oppnå en bærekraftig økonomisk utvikling og integrasjon med verdensøkonomien. 

I tillegg skal sentralbanken utvikle og styrke landets banknæring og sørge for et fungerende system for oppgjør av verdipapirer. 

## Sentralbanksjef
Pr august 2017 er Nurmahmadzoda Jamshed sentralbanksjef («Chairman»). Han overtok etter Shirinov Abdujabbor  i mai 2015.

## Se også
*Liste over verdens sentralbanker

## Referanser


## Eksterne lenker
*
Epikrise

**Epikrise** er en standardrapport til henvisende lege etter et sykehusopphold eller etter undersøkelse ved en poliklinikk eller hos en privatpraktiserende legespesialist. 

Epikrisen dikteres/skrives av en av legene eller psykologene som har hovedansvaret for pasienten.

Det fastsettes en eller flere diagnoser med diagnosekode etter ICD-10 som er del av overskriften på epikrisen. Disse diagnosene har stor betydning både for betalingen for oppholdet og for senere statistikk over virksomheten ved avdelingen, poliklinikken, sykehuset eller lege/psykologspesialistpraksisen.  

Rapporten inneholder problemstillingen som var grunn til innleggelsen eller henvisningen. Det refereres de forskjellige undersøkelser fra opptak av innleggelsesjournal, sentrale analysesvar fra blodprøver og andre supplerende undersøkelser som røntgen, MR, scintigrafi, SPECT, ultralyd, dyrking av mikroorganismer og EKG.

Dersom det er utført et kirurgisk inngrep, er det skrevet en egen operasjonsbeskrivelse som vanligvis sendes i kopi til henvisende lege etter inngrepet.
Given to Fly

**Given To Fly** er den første singlen fra Pearl Jam sitt femte studioalbum Yield i 1998. «Given To Fly» var den siste singlen som kom på 1.-plass på noen listeplasseringer og i 2006 gav bandet ut singlen «World Wide Suicide» som ville være den første singlen på åtte år siden «Given To Fly».

Det er mange av fans som mener at det er mange likheter mellom «Going to California» av Led Zeppelin og de mener at mye av gitar riffene er ganske like, når Mike McCready ble spurt om dette sa han "It's probably some sort of rip off of it I'm sure...Whether it's conscious or unconscious but that was definitely one of the songs I was listening to for sure. Zeppelin was definitely an influence on that." Sangen ««Given To Fly» ble spilt live i New Orleans sammen med den tidligere Led Zeppelin vokalisten Robert Plant.

## Format og sporliste
All information tatt fra forskjellige kilder.

### Compact Disc Singel (US, Australia, Austria, Japan, Korea, og Mexico)
#"Given to Fly" (Mike McCready, Eddie Vedder) – 4:01
#"Pilate" (Jeff Ament) – 2:58
#"Leatherman" (Vedder) – 2:31
#*Previously Unreleased

### Compact Disc Singel (Austria og South Africa)
#"Given to Fly" (McCready, Vedder) – 4:01
#"Leatherman" (Vedder) – 2:31
#*Previously Unreleased

### 7" Vinyl Singel (US og Netherlands)
#"Given to Fly" (McCready, Vedder) – 4:01
#"Pilate" (Ament) – 2:58
#"Leatherman" (Vedder) – 2:31
#*Previously Unreleased

### Cassette Singel (US, Australia, og Netherlands)
#"Given to Fly" (McCready, Vedder) – 4:01
#"Pilate" (Ament) – 2:58
#"Leatherman" (Vedder) – 2:31
#*Previously Unreleased

## Referanser
Kommuneloven

**Lov om kommuner og fylkeskommuner** (*kommuneloven*) av 2018 omhandler kommunal organisering, saksbehandling, økonomisk forvaltning og planlegging i kommunene.

Kommuneloven av 2018 trådte i kraft 1. januar 2019 og erstattet kommuneloven av 1992. Det kommunale og fylkeskommunale selvstyret ble lovfestet. Loven bygget på innstillingen fra  Kommunelovutvalget (NOU 2016:4) og den nye §49 i Grunnloven som angir at «nærmere bestemmelser om det lokale folkevalgte nivå fastsettes ved lov».

## Kommuneloven av 1992
I loven av 1992 ble alle norske kommuner likestilt ved at begrepene bykommune og herredskommune forsvant fra lovverket. Loven av 1992 bygget på innstillingen fra Kommunelovutvalget (NOU 1990:13) og det påfølgende lovforslaget som ble fremlagt for Stortinget i Ot.prp. nr. 42 (1991–92); kommuneloven av 1992 trådte i kraft den 1. januar 1993.

## Se også
* Kommune
* Fylkeskommune
* Inndelingslova
* Interkommunalt politisk råd (IPR)

## Referanser


## Eksterne lenker
* Kommuneloven – Lovdata
* Den tidligere kommuneloven – Lovdata